OpenLLM-France/wikimedia huggingface dataset:
# Liceu Chaptal

El liceu Chaptal (en francès original lycée Chaptal) des de l'any 1950, anteriorment collège Chaptal, és una escola pública de primària, secundària i ensenyament superior, situada a París a França. Va ser fundat pel dramaturg Prosper Goubaux rebre el nom del químic i polític Jean-Antoine Chaptal (1756-1832).
Imparteix estudis principalment científics, que preparen al batxillerat científic, d'enginyeria i econòmic social.

## Història

L'edificie, segons els plans de l'arquitecte Eugène Train atenyia les premisses de qualitat, comoditat i higiene de la segona meitat del segle xix. Es va construir durant el regnat de Napoleó III de 1866 a 1876, però l'obra va ser interrumpida per la guerra francoprussiana.
A l'inici, el liceu era concebut per a preparar a activitats militars del règim i el programa va prioritzar la formació científica en física i química.
En els disturbis de la Comuna de París, els insurreccionistes es van atrinxerar durant diversos dies a l'edifici, fins que foren dispersats militarment pel 102e regiment d'infanteria de l'exèrcit de terra francès, amb suport d'artilleria. Els impactes de projectils són visibles encara a la part frontal de l'edifici.
L'edifici va ser catalogat com a monument històric de França el 1987. Allotja a més un museu amb una important col·lecció d'instruments utilitzats en física i química del segle xix.

## Notes

* ↑ L'originari collège Chaptal va ser edificat a la rue Blanche, però va ser enderrocat i es va construir el nou Chaptal al bulevard des Batignoles -el Collège Chaptal- reconvertit posteriorment en lycée Chaptal.

## Referències

* 1 2 «Historia del Chaptal». Consejería de Educación, Cultura y Deporte de la Junta de Anadalucia. I.E.S. VELÁZQUEZ. Arxivat de l'original el 2015-06-20. [Consulta: 12 febrer 2016].
* 1 2 «Collège Chaptal» (en francès). Ministère de l'Éducation nationale, de l'Enseignement supérieur et de la Recherche de Francia. Arxivat de l'original el 2016-03-15. [Consulta: 12 febrer 2016].
* 1 2 «Lycée Chaptal. Paris». Biblioteca Nacional de Francia. Gallica.
* ↑ «Les études» (en francès). Lycée Chaptal.
* ↑ «À Paris, des classes techno dans de prestigieux lycées» (en francès). Société du Figaro, SAS. Le Figaro, 29-04-2011.
* ↑ «Faits historiques». lycee-chaptal-paris.
* ↑ The Rise and Fall of the Paris Commune in 1871. Harper & brothers, 1871, p. Capítol X.
* ↑ «Lycée Chaptal» (en francès). POP : la plateforme ouverte du patrimoine. Ministère de la Culture.

## Enllaços externs

* Web oficial del Lycée Chaptal
# Batalla de Malta (desambiguació)

«Batalla de Malta» té aquests significats:

## Vegeu també

* Setge de Malta
# Faneca (mesura)

La faneca era una unitat de mesura històrica, anterior a l'establiment i la implantació del sistema mètric, que es podia referir tant a mesures de capacitat o volum per a àrids, com a mesures de superfície de finques de l'àmbit agrari.
Com a mesura de volum d'àrids la faneca es dividia en 8 almuds o en 12, d'un valor variable segons els llocs (al País Valencià equival a 33,5 l, al Priorat a 42,50, a Àger (Noguera) a 10, a Aragó a 22,4 o a 42,8…).
Com a mesura de superfície a Castella una faneca de terra equival a 6.439,6 metres quadrats, encara que és també molt variable segons el lloc.
La faneca solia forma part del sistema del cafís de mesurar volums juntament amb l'almud i la barcella. El cafís n'era la mesura més gran i la que dona nom al sistema. Per veure'ns alguns exemples, aneu a la pàgina del cafís.

## Vegeu també

* fanecada

## Referències

«Faneca (mesura)». Gran Enciclopèdia Catalana. Barcelona: Grup Enciclopèdia Catalana.
Viccionari
# AEM Lleida

SE AEM Lleida (acrònim de Secció Esportiva Associació Ex-Alumnes Maristes Lleida) és un club de futbol català de Lleida fundat l'any 1925. El club va ajudar a fundar Lérida Balompié l'any 1939, juntament amb altres clubs de la ciutat, i els anys següents es va centrar principalment en el futbol base. El club compta amb un equip masculí que no ha avançat més enllà de la lliga regional catalana. La SE AEM és coneguda a nivell nacional sobretot per la secció de futbol femení que juga a Segona Divisió.

## Futbol femení

Des de l'any 2003, l'AEM compta una secció de futbol femení. En futbol base, la secció va ser notícia la temporada 2016/17 quan un equip sub-14 de noies va guanyar la quarta divisió catalana de nois de la seva edat (Segona Divisió Infantil Grup 3). El primer equip femení va arribar a la Segona Divisió la temporada 2013-14. La temporada 2021/22, el nombre d'equips es va reduir a la meitat de 32 a 16. Aquell any també va debutar l'equip a la Copa de la Reina, després de vèncer a l'Elx Club de Futbol per 2-1 a la primera volta, el SE AEM va perdre 2-1 a la pròrroga davant el Reial Club Deportiu Espanyol a la segona volta. Actualment milita a la 1a Federació.

## Símbols
### Uniforme

L'uniforme consta de samarreta blava, pantaló blanc i calces blaves.
* Uniforme titular: Samarreta blava, pantaló blanc, calces blaves.
* Uniforme alternatiu: Samarreta vermella, pantaló vermell, calces vermelles.

## Estadi

L'estadi on juga és el Camp Municipal Recasens que té una capacitat per a 500 espectadors.

## Referències

* ↑ Jové, Oriol. «L'AEM continuarà jugant a l'avantsala de l'elit femenina del futbol», 01-06-2022. [Consulta: 15 juliol 2022].
* ↑ «This girls' football team just topped a league for boys in Spain» (en anglès). BBC News, 11-05-2017.
* ↑ Tronchoni, Nadia «Un equipo infantil formado por chicas gana la Liga de Segunda masculina» (en castellà). El País [Madrid], 03-04-2017. ISSN: 1134-6582.
* ↑ Sáez Carbó, Cristina. «El AEM desde 2003 potenciando la sección femenina del club» (en castellà), 17-09-2020. [Consulta: 15 juliol 2022].
* ↑ «Una jornada apasionante de Copa de SM La Reina con dos prórrogas Noticias Fútbol Femenino. Copa SM la Reina» (en castellà), 10-11-2021. Arxivat de l'original el 2022-07-15. [Consulta: 15 juliol 2022].
* ↑ «SE AEM LLeida - Futboleras» (en castellà). [Consulta: 5 setembre 2024].
* ↑ «Fitxa equip AEM Lleida FCF». [Consulta: 12 setembre 2024].
* ↑ «Municipal Recasens :: Estadios y Pabellones ::». [Consulta: 5 setembre 2024].
# Cim (cartografia)

En cartografia, el cim, cimal o capcer és la part més alta d'un turó o muntanya. Les corbes de nivell es disposen de manera concèntrica, disminuint el seu perímetre i augmentant el seu valor altitudinal, cap a l'interior. Sovint, la part culminant del cim és representada per una cota que indica la seva altitud. En català, els cims aguts solen rebre el nom de pic i fins i tot pica (com ara el més elevat de Catalunya, la Pica d'Estats), en alguns casos punta, o en certes regions, tuc (manlleu de l'aranès i de l'occità en general), capdamunt i capcaramull i a vegades tuca, mentre que els cims més aviat planers i desproveïts d'arbres poden rebre el nom de ras (rasos). Si el cim és agut és dit cuculla i si ho és molt agulla.
El cim més alt del món és l'Everest amb una alçada de 8.848,86 m sobre el nivell del mar. La primera ascensió oficial la van fer Tenzing Norgay i Sir Edmund Hillary. Van arribar al cim de la muntanya el 1953.
Si un punt més alt es classifica com un cim, un subpic o una muntanya separada és subjectiu. La definició de la Federació Internacional d'Escalada i Muntanyisme d'un cim de 4.000 m és que té una prominència de 30 metres o més; és un cim de muntanya si té una prominència d'almenys 300 metres. En cas contrari, és un subpic.

## Referències

* ↑ «Cim (cartografia)». Gran Enciclopèdia Catalana. Barcelona: Grup Enciclopèdia Catalana.
* ↑ Lyons, Kate «Mount Everest's Hillary Step has collapsed, mountaineer confirms» (en anglès). The Guardian, 21-05-2017.
* ↑ «Everest». National Geographic. [Consulta: 10 desembre 2017].
* ↑ UIAA – International Climbing and Mountaineering Federation. «Mountain Classification: 4000m Summits in Alps» (en anglès). [Consulta: 29 gener 2024].
Viccionari
# Àlex Poderoso

Àlex Poderoso (Lleida, 1982) és un enginyer informàtic català. Enginyer Tècnic d’Informàtica de Sistemes i Graduat en Multimèdia (UOC). Va arrencar el projecte digital del diari Ara, després d’una llarga trajectòria a TV3 (webmaster, entre d'altres, de Club Super3 o InfoK) i a Sàpiens Publicacions (Sàpiens, Cuina, Descobrir i Time Out Barcelona). Entre 2012 i 2014 va ser cap de Desenvolupament Tecnològic a El Periódico de Catalunya. Posteriorment va ser responsable online corporatiu del Grup RBA. El 2016 va emprendre professionalment pel seu compte l'empresa de consultoria digital Metodian amb Álvaro Martínez. El 2022 va tornar al Grup RBA com a Director Digital (National Geographic, Lecturas, El Mueble, InStyle, Clara, Cuerpomente).

## Referències

* ↑ El Periódico «EL PERIÓDICO endolla la seva web al futur amb més i millors continguts». elperiodico, 19-02-2012.
* ↑ «Equip de Metodian - Álex Poderoso i Álvaro Martínez». Metodian. Arxivat de l'original el 2018-07-03 [Consulta: 3 juliol 2018].
* ↑ Gordillo, Saül. Sobirania.cat. Primera. Crea't Edicions, Juny de 2014, p. 209. ISBN 978-84-942772-0-7 [Consulta: 28 març 2015]. Arxivat 2015-03-27 a Wayback Machine.
# Portada/efemèride novembre 16

Carme Auguet
« 15 de novembre · 16 de novembre · 17 de novembre »
# Robert S. Mulliken

Robert Sanderson Mulliken (Newburyport, EUA 1896 - Arlington 1986) fou un físic, químic i professor universitari estatunidenc guardonat amb el Premi Nobel de Química l'any 1966.

## Biografia

Va néixer el 7 de juny de 1896 a la ciutat de Newburyport, situada a l'estat nord-americà de Massachusetts. Fill de Samuel Parsons Mulliken, professor de química orgànica a l'Institut Tecnològic de Massachusetts (MIT), va estudiar física, química i matemàtiques al MIT, on es llicencià el 1917. Amplià els seus estudis a la Universitat de Chicago, on es doctorà en fisicoquímica l'any 1921, i posteriorment va esdevenir professor a la Universitat Harvard, Universitat de Nova York i finalment a la de Chicago.
Va morir el 31 d'octubre de 1986 a la residència de la seva filla a la ciutat d'Arlington, situada a l'estat de Virgínia, a conseqüència d'una aturada cardíaca, sent enterrat a Chicago.

## Recerca científica

Durant la Primera Guerra Mundial Mulliken fou membre de l'equip de recerca dirigit per James Bryant Conant a la Universitat Americana de Washington DC realitzant investigacions sobre gassos verinosos. Nou mesos després fou incorporat a la Secció Química de l'Exèrcit dels Estats Units realitzant la mateixa feina. A la finalització de la Gran Guerra continuà la seva recerca científica, orientant-la però al voltant dels efectes del carbó negre i l'òxid de zinc sobre el cautxú.
A partir de 1921, durant la seva primera estada a la Universitat de Chicago, desenvolupà la seva recerca en la separació dels isòtops del mercuri per evaporació sota la supervisió del futur Premi Nobel Robert Andrews Millikan el qual li ensenyà el model atòmic de Bohr. Durant la seva estada a Harvard conegué el mètode cromatogràfic al costat de Robert Oppenheimer, John Hasbrouck van Vleck i Harold Urey. Durant la seva estada a Europa (1925-1927) treballà al costat de Erwin Schrödinger, Paul Dirac, Werner Heisenberg, Louis de Broglie, Max Born i Walther Bothe, especialistes tots ells sobre la mecànica quàntica.
Al seu retorn als Estats Units va aportar una decisiva contribució al coneixement de l'estructura electrònica de les molècules amb la seva teoria dels orbitals moleculars, segons la qual els electrons atòmics amplien les seves òrbites per estendre la seva influència al conjunt de la molècula que formen part. Així mateix va desenvolupar la teoria de la hiperconjugació, va fer estudis sobre l'escala d'electronegativitat dels elements i l'ocupació de les integrals de superposició com mesura de la força de l'enllaç químic.
El 1966 fou guardonat amb el Premi Nobel de Química per ampliar el coneixement dels enllaços químics i l'estructura electrònica de les molècules mitjançant el mètode orbital.

## Enllaços externs

* «Robert S. Mulliken» (en anglès). The Nobel Prize. The Nobel Foundation.
# Harris Oliver Yates

Harris Oliver Yates (1934 -) és un botànic estatunidenc, que també va realitzar investigacions en entomologia.

## Algunes publicacions

* 1966. Revision of grasses traditionally referred to Uniola

### Llibres

* 1965. A monographic study of the Linnaean genus Uniola (Gramineae). Ed. Vanderbilt. 444 pàg.
* 1974. Management and monitoring of pests of the reproductive organs of coniferous species and control of such pests in the seed sectors and plantations of the European part of the USSR. Ed. Leningrad Scientific Research Institute of Forestry. 80 pàg.

## Referències

* ↑ Es poden consultar els tàxons descrits per aquest autor a International Plant Names Index (anglès)
* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).
# Willard Frank Libby

Willard Frank Libby (Grand Valley, EUA 1908 - Los Angeles 1980) fou un químic i professor universitari estatunidenc guardonat amb el Premi Nobel de Química l'any 1960.

## Biografia

Va néixer el 17 de desembre de 1908 a la població de Grand Valley, situada a l'estat nord-americà de Colorado. Va estudiar química a la Universitat de Berkeley, on es llicencià el 1931, doctorà el 1933 i inicià la seva tasca docent. L'any 1943 fou nomenat professor de química a la Universitat de Chicago. El 1954 va entrar a formar part de la Comissió d'Energia Atòmica dels Estats Units, de la qual deixà de ser membre quan acceptà el seu nomenament com a professor a la Universitat de Los Angeles el 1959.
Va morir el 8 de setembre de 1980 a la seva residència de la ciutat de Los Angeles, situada a l'estat de Califòrnia.

## Recerca científica

Durant la Segona Guerra Mundial va participar activament en el desenvolupament d'un procediment de separació dels isòtops d'urani que es va realitzar a la Universitat de Colúmbia, com a fase inicial del conegut Projecte Manhattan de fabricació de la bomba atòmica. Durant la seva estada al Projecte Manhattan treballà al costat de Harold Urey i fou el responsable de la separació i enriquiment dels isòtops de l'urani 235, els quals foren usats en la bomba atòmica llançada sobre la ciutat japonesa d'Hiroshima.
Especialitzat en l'estudi de la radioactivitat en els teixits vius, el 1949 va introduir el còmput cronològic basat en la radioactivitat del carboni 14 contingut en les restes orgàniques l'edat de les quals es tracta de determinar i conegut com a Datació basada en el carboni 14.
El 1960 fou guardonat amb el Premi Nobel de Química pel desenvolupament del mètode carboni 14 per l'anàlisi temporal.

## Reconeixements

En honor seu s'anomenà l'asteroide (5672) Libby descobert el 6 de març de 1986 per Edward L. G. Bowell.

## Referències

* ↑ «Ha muerto Willard Frank Libby, premio Nobel 1960, creador del método del carbono-14» (en castellà). El País, 12-09-1980. [Consulta: 11 juliol 2016].

## Enllaços externs

* «Willard Frank Libby» (en anglès). The Nobel Prize. The Nobel Foundation.
# Gino Rubert

Gino Rubert (Ciutat de Mèxic, 1969) és un artista català nascut a Mèxic.
Fill del filòsof Xavier Rubert de Ventós i de la psicoanalista i escriptora mexicana Magda Català, va estudiar Belles Arts a la Parsons School of Design de Nova York. És germanastre de Xita Rubert i nebot de Maria Rubert. Va ser fillastre de Luisa Castro. La seva obra ha estat exposada en galeries com l'Akiyoshidai International Art Village (Japó), el Künstlerhaus Bethanien (Alemanya), el Centre de Cultura Contemporània de Barcelona, la galeria Clara Oliver (Nova York), la galeria Michael Haas (Berlín), la galeria Mizuma (Tòquio). Exposa individualment des de l'any 1991 i també ha participat en diverses mostres col·lectives. L'any 2007, la seva obra fou seleccionada per il·lustrar les portades de la trilogia "Millennium" de Stieg Larsson, on va utilitzar la imatge de la seva exparella Tamara Villoslada.

## Referències

* ↑ «Gino Rubert». [Consulta: 26 maig 2024].
* ↑ Aragay, Ignasi. «Rubert de Ventós, la Xita i tots els amics», 17-09-2019. [Consulta: 26 maig 2024].
* ↑ «El Pèplum ret homenatge a Xavier Rubert de Ventós». [Consulta: 26 maig 2024].
* ↑ «Fallece a los 83 años el filósofo Xavier Rubert de Ventós» (en castellà), 28-01-2023. [Consulta: 26 maig 2024].
* ↑ «Documental: Gino Rubert» (en castellà) p. 16. La Vanguardia, 07-05-2014. [Consulta: 30 novembre 2016].
* ↑ Castro, Antón. «Gino Rubert, el pintor de 'Millenium'» (en castellà). Heraldo, 06-10-2011. [Consulta: 30 novembre 2016].
* ↑ Playà Maset, Josep «El hombre que retrató a Lisbeth Salander». La Vanguardia, 16-05-2009. Arxivat de l'original el 2016-12-01 [Consulta: 30 novembre 2016].
* ↑ Pí, Jaume «Una artista argentina es la modelo de los libros de Stieg Larsson en España» (en castellà). La Vanguardia, 03-07-2009. Arxivat de l'original el 2016-12-01 [Consulta: 30 novembre 2016].

## Enllaços externs

* Ballvè, Bibiana «Gino Rubert: "He intentat creure en Déu"». Ara.cat, 14-10-2017.
* Web oficial de Gino Rubert.
* Reportatge a "Blanc sobre Blanc", Canal 33, 01/16/2015.
# Agneta Eriksson

Agneta Eriksson (anglès: Berith Agneta Eriksson) (Västerås, 3 de maig de 1965) és una nedadora sueca, ja retirada, especialista en papallona i estil lliure, que va competir durant les dècades de 1970 i 1980.
El 1980 va prendre part en els Jocs Olímpics d'Estiu de Moscou, on va disputar dues proves del programa de natació. Formant equip amb Carina Ljungdahl, Tina Gustafsson i Agneta Mårtensson guanyà la medalla de plata en els 4x100 metres lliures, mentre en els 100 metres lliures fou vuitena. També va disputar els Jocs de Los Angeles de 1984, on destaquen dues setenes posicions en els 4x100 metres lliures i els 4x100 metres estils i els de Seül de 1988, on no va arribar a cap final.
En el seu palmarès també destaca una medalla de bronze al Campionat d'Europa de natació de 1985 i quaranta campionats nacionals en modalitats individual, 16 en piscina de 50 metres i 24 en piscina de 25 metres.

## Referències

* ↑ «Olympedia – Agneta Eriksson». [Consulta: 28 juny 2021].
* ↑ «Agneta Eriksson - Sveriges Olympiska Kommitté» (en suec). [Consulta: 28 juny 2021].
* ↑ «Sports 123: Swimming: European Championships: Women: 4 x 200 m Freestyle Relay», 16-06-2011. Arxivat de l'original el 2011-06-16. [Consulta: 28 juny 2021].
* ↑ «simstatistik-simstatistik-simsta», 22-10-2007. Arxivat de l'original el 2007-10-22. [Consulta: 28 juny 2021].
# David Clinger

David Clinger (Los Angeles, 22 de novembre de 1977) fou un ciclista estatunidenc, professional des del 1997 fins al 2007.
Els seus principals èxits a Europa van ser el Gran Premi de Villafranca de Ordizia i una etapa de la Volta a Galícia.
L'any 2009 va donar positiu per testosterona durant el Campionat dels Estats Units d'Élite amateur i va ser sancionat per 2 anys. L'any 2011, mentre complia la suspensió, va donar positiu per clenbuterol en un control, i la USADA el va suspendre de per vida.
David Clinger es caracteritzava per tenir la cara plena de tatuatges.

## Palmarès

* 1998
** Vencedor de 2 etapes al Tour de Toona
* 1999
** 1r al Tour de Toona i vencedor d'una etapa
** Vencedor d'una etapa del Tour de Beauce
** Vencedor d'una etapa de la Cascade Classic
* 2000
** Vencedor d'una etapa de la Volta a Galícia
* 2001
** 1r a la Clàssica d'Ordizia
* 2002
** 1r a la First Union Invitational
* 2003
** Vencedor d'una etapa de la Volta a Geòrgia
** 1r a la Volta a Connecticut i vencedor d'una etapa
** Vencedor de 2 etapes de la Cascade Classic
* 2008
** 1r a la San Luis Rey Classic

### Resultats a la Volta a Espanya

* 2000. 71è de la classificació general

## Referències

* ↑ Clinger given two-year suspension for doping
* ↑ «David Clinger gets lifetime ban after second offense». Arxivat de l'original el 2011-09-01. [Consulta: 12 maig 2013].

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Tom Danielson

Tom Danielson (East Lyme, Connecticut, 13 de març de 1978) és un ciclista estatunidenc, professional des del 2002.
Les seves principals victòries són la classificació final del Tour de Utah, del Tour de Langkawi i a la Volta al llac Qinghai. Va ser un dels onze excompanys de Lance Armstrong al US Postal que van testificar davant l'Agència Antidopatge dels Estats Units (USADA) en el cas contra el ciclista texà. Danielson va admetre haver-se dopat per millorar el rendiment, i així va ser suspès sis mesos a partir del de l'1 de setembre de 2012 i se li van anul·lar els resultats obtinguts des de l'1 de març de 2005 fins al 23 de setembre de 2006.
El juliol de 2015 va donar positiu en testosterona. A l'octubre del mateix any, l'USADA va confirmar el resultat.

## Palmarès

* 2002
** 1r a la Volta al llac Qinghai i vencedor de 2 etapes
** 1r a la Mt Washington Hill Climb
* 2003
** 1r al Tour de Langkawi
** 1r a la Mt Washington Hill Climb
** 1r a la Pomona Valley Stage Race i vencedor d'una etapa
** 1r a la Cascade Classic i vencedor d'una etapa
** 1r al Tour de Toona
** Vencedor d'una etapa de la Redlands Classic
** Vencedor d'una etapa del Nature Valley Grand Prix
* 2004
** 1r al Mount Evans Hill Climb
* 2007
** 1r al Mount Evans Hill Climb
* 2009
** Vencedor d'una etapa de la Volta a Burgos
* 2012
** Vencedor d'una etapa al Tour del Colorado
* 2013
** 1r al Tour de Utah
* 2014
** 1r al Tour de Utah i vencedor d'una etapa
* 2015
** Vencedor de la classificació de la muntanya a la Volta a Catalunya

### Resultats al Tour de França

* 2011. 9è de la classificació general
* 2012. Abandona (6a etapa)
* 2013. 60è de la classificació general

### Resultats a la Volta a Espanya

* 2005. 7è de la classificació general
* 2006. 6è de la classificació general. Vencedor d'una etapa
* 2007. Abandona (1a etapa)
* 2009. Abandona (18a etapa)
* 2010. 9è de la classificació general

### Resultats al Giro d'Itàlia

* 2005. Abandona (9a etapa)
* 2006. Abandona
* 2009. 78è de la classificació general
* 2013. 49è de la classificació general
* 2015. Abandona (15a etapa)

## Referències

* ↑ «La USADA suspende seis meses a Danielson, Leipheimer, Vande Velde y Zabriskie» (en castellà). Biciclismo, 11-10-2012. [Consulta: 2 setembre 2019].
* ↑ «Tom Danielson, positivo por dopaje». mundodeportivo.com, 03-08-2015 [Consulta: 22 gener 2016].

## Enllaços externs

* Web oficial (anglès)
* Fitxa a sitiodeciclismo.net
# Alfred Bowerman

Alfred James Bowerman (Broomfield, Somerset, 22 de novembre de 1873 – Brisbane, Austràlia, 20 de juliol de 1947) va ser un jugador de criquet anglès, que va competir a cavall del segle xix i el segle xx. El 1900 va prendre part en els Jocs Olímpics de París, on guanyà la medalla d'or en la competició de Criquet a XII com a integrant de l'equip britànic.

## Referències

* ↑ «Alfred Bowerman Olympic Results». sports-reference.com. Arxivat de l'original el 6 de gener 2009. [Consulta: 23 setembre 2015].
* ↑ Resultat de la final Olímpica
* ↑ Profiles of the British players at the 1900 Olympics